pythainlp/thaigov-v2-corpus-22032023 huggingface dataset:
วันพฤหัสบดีที่ 10 มีนาคม 2565
โฆษกรัฐบาล เผย นายกฯ ชื่นชมการจัดแข่งขันกีฬา “HATYAI EXTREME FESTIVAL 2022” สอดรับนโยบายการท่องเที่ยวเชิงกีฬา (Sport Tourism) หวังต่อยอดพัฒนาศักยภาพสู่การแข่งขันระดับนานาชาติ กระตุ้นและฟื้นฟูเศรษฐกิจไืทย
โฆษกรัฐบาล เผย นายกฯ ชื่นชมการจัดแข่งขันกีฬา “HATYAI EXTREME FESTIVAL 2022” สอดรับนโยบายการท่องเที่ยวเชิงกีฬา (Sport Tourism) หวังต่อยอดพัฒนาศักยภาพสู่การแข่งขันระดับนานาชาติ และเป็นโอกาสกระตุ้น และฟื้นฟูเศรษฐกิจไทย
วันที่ 10 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบแผนการจัดการแข่งขันกีฬาเอ็กซ์ตรีมรายการ “HATYAI EXTREME FESTIVAL 2022” ซึ่งรัฐบาลพร้อมสนับสนุนการจัดการแข่งขันกีฬาทุกชนิด รวมทั้งส่งเสริมเยาวชนไทยนักกีฬารุ่นใหม่ ให้มีโอกาสแสดงศักยภาพ รวมทั้งเป็นการใช้เวลาว่างให้เป็นประโยชน์
โฆษกรัฐบาลกล่าวว่า รัฐบาลพร้อมก้าวทันการเปลี่ยนแปลงของโลกยุคโลกาภิวัตน์ในทุกมิติ ซึ่งนายกรัฐมนตรีได้สั่งการให้หน่วยงานที่เกี่ยวข้องร่วมกันบูรณาการการทำงานเพื่อพัฒนาให้ประเทศให้โดดเด่นในกีฬาเอ็กซ์ตรีมมากยิ่งขึ้น ทั้งนี้ ไทยมีภูมิประเทศที่สวยงาม หลากหลาย ทั้งมีป่า ภูเขา แม่น้ำ และทะเล ซึ่งสอดคล้องกับรูปแบบกีฬาที่เน้นความท้าทาย ผาดโผน และผจญภัย ซึ่งเชื่อว่าหากทุกส่วนงานได้ร่วมงานกันอย่างเต็มที่จะสามารถส่งผลให้กีฬาเอ็กซ์ตรีมเป็นอีกกิจกรรมที่ต่อยอดสร้างมูลค่าทางเศรษฐกิจได้อีกอย่างแน่นอน
กระทรวงการท่องเที่ยวและกีฬาและหน่วยงานที่เกี่ยวข้อง จึงกำหนดการแข่งขัน “HATYAI EXTREME FESTIVAL 2022” ระหว่างวันที่ 7-10 เมษายน 2565 ณ อำเภอหาดใหญ่ จังหวัดสงขลา โดยกำหนดให้มีการแข่งขันทั้งหมดสามชนิดกีฬา ได้แก่ SKATEBOARD, INLINE SPEED SKATE และ SURF SKATE ชิงรางวัลมูลค่ากว่า 500,000 บาท
“นายกรัฐมนตรีชื่นชมการทำงานของหน่วยงานที่เกี่ยวข้องที่เดินหน้าเพื่อเท่าทันการเปลี่ยนแปลงของโลกในทุกด้าน เชื่อมั่นว่าแผนการจัดแข่งขันกีฬาเอ็กซ์ตรีมซึ่งสอดคล้องกับนโยบายรัฐบาลส่งเสริมการออกกำลังกายและการท่องเที่ยวเชิงกีฬา โดยนายกรัฐมนตรีได้ขอให้จัดการแข่งขันภายใต้มาตรการป้องกันการแพร่ระบาดของเชื้อไวรัสโควิด-19 อย่างเคร่งครัด เพื่อเป็นมาตรฐานที่สำคัญของไทย และเพื่อความปลอดภัยของนักกีฬา เจ้าหน้าที่ และผู้เข้าร่วมงาน นายกฯ ให้ความเชื่อมั่นว่าการสร้างนักกีฬาเอ็กซ์ตรีมไทยจะเป็นก้าวสำคัญในการพัฒนาศักยภาพ ต่อยอดให้เยาวชนไทยที่มีความสามารถเข้าร่วมเป็นตัวแทนประเทศในการแข่งขันในเวทีระดับนานาชาติได้ในอนาคต” นายธนกรฯ กล่าว
วันพฤหัสบดีที่ 30 กันยายน 2564
กทพ. ลงนามสัญญาจ้างบริษัท ล็อกซเล่ย์ จำกัด (มหาชน) และลงนามข้อตกลงคุณธรรม (Integrity Pact) โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก สัญญาที่ 5
ซึ่งเป็นโครงข่ายทางพิเศษที่เชื่อมโยงการเดินทางในแนวรัศมีระหว่างกรุงเทพมหานครกับพื้นที่ทางด้านตะวันตก รวมถึงการเดินทางจากจังหวัดในภาคใต้ของประเทศ
วันนี้ (30 กันยายน 2564) เวลา 09.19 น. นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย (กทพ.) กระทรวงคมนาคม เป็นประธานในพิธีลงนามสัญญาจ้างระหว่างการทางพิเศษแห่งประเทศไทย (กทพ.) กับบริษัท ล็อกซเล่ย์ จำกัด (มหาชน) และพิธีลงนามข้อตกลงคุณธรรม (Integrity Pact) โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก สัญญาที่ 5 (งานรื้อย้ายด่านเก็บค่าผ่านทางพระราม 3) มีระยะเวลาดำเนินงาน 180 วัน งบประมาณ 24 ล้านบาท โดยมีนายภัทร พจน์พานิช รองกรรมการผู้จัดการใหญ่ บริษัท ล็อกซเล่ย์ จำกัด (มหาชน) ร่วมลงนามในสัญญา ณ ห้องประชุม 0301 อาคารศูนย์บริหารทางพิเศษ การทางพิเศษแห่งประเทศไทย
นายสุรเชษฐ์ เหล่าพูลสุข กล่าวว่า โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก เป็นโครงการทางพิเศษที่อยู่ในแผนแม่บททางพิเศษในพื้นที่กรุงเทพมหานครและปริมณฑล ซึ่งเป็นโครงข่ายทางพิเศษที่เชื่อมโยงการเดินทางในแนวรัศมีระหว่างกรุงเทพมหานครกับพื้นที่ทางด้านตะวันตก รวมถึงการเดินทางจากจังหวัดในภาคใต้ของประเทศ เพื่อช่วยให้การเดินทางเข้าสู่กรุงเทพมหานครเป็นไปอย่างสะดวก รวดเร็ว และช่วยลดปัญหาจราจรติดขัดบนทางพิเศษเฉลิมมหานคร ช่วงดาวคะนองถึงท่าเรือ รวมถึงบนถนนพระรามที่ 2 ในปัจจุบัน
โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก สัญญาที่ 5 (งานรื้อย้ายด่านจัดเก็บค่าผ่านทางพระราม 3) เป็นส่วนหนึ่งของโครงการทางพิเศษสาย พระราม 3 - ดาวคะนอง - วงแหวนรอบนอกกรุงเทพมหานครด้านตะวันตก โดย กทพ. มีความจำเป็นต้องรื้อย้ายด่านจัดเก็บค่าผ่านทางพระราม 3 ปัจจุบัน เพื่อใช้พื้นที่ก่อสร้างทางยกระดับในโครงการฯ ซึ่งดำเนินการโดยผู้รับจ้าง สัญญาที่ 4 ในการนี้ กทพ. จึงต้องการจัดจ้างงานก่อสร้างระบบจัดเก็บค่าผ่านทางทั้งระบบ เพื่อใช้งานที่ด่านพระราม 3 แห่งใหม่ และรื้อถอนอุปกรณ์เดิมออกจากด่านพระราม 3 ปัจจุบัน พร้อมส่งมอบให้ กทพ. และขนย้ายไปเก็บในสถานที่ที่ กทพ. กำหนด และโดยที่การจัดเก็บค่าผ่านทางที่ด่านฯ พระราม 3 ในปัจจุบัน บริษัท ทางด่วนและรถไฟฟ้ากรุงเทพ จำกัด (มหาชน) (BEM) เป็นผู้มีสิทธิในการดำเนินการในฐานะผู้รับสัมปทานจาก กทพ. ทั้งนี้ ในการก่อสร้างระบบจัดเก็บค่าผ่านทางที่ด่านเก็บค่าผ่านทางฯ พระราม 3 แห่งใหม่นี้ ต้องการให้มีการใช้งานในลักษณะเดียวกันกับที่ด่านพระราม 3 ซึ่งปัจจุบันใช้งานอยู่ โดยเฉพาะในส่วนของซอฟต์แวร์และโปรแกรมจะต้องใช้ซอฟต์แวร์และโปรแกรมที่ทำงานร่วมกับระบบปัจจุบันได้อย่างมีประสิทธิภาพ ทั้งนี้เพื่อให้การผลัดเปลี่ยนหมุนเวียนการปฏิบัติงานของพนักงานที่ด่านเก็บค่าผ่านทางพระราม 3 แห่งใหม่นี้ กับด่านเก็บค่าผ่านทางอื่น ๆ เป็นไปอย่างราบรื่น รวมทั้งเพื่อไม่ให้เป็นภาระในงานซ่อมบำรุงของ BEM และ กทพ. ต่อไป
วันอาทิตย์ที่ 14 สิงหาคม 2565
​นายกฯ พร้อมสนับสนุนงาน SETA 2022 : “มหกรรมพลังงานและเทคโนโลยีที่ยั่งยืนแห่งเอเชีย” เชื่อมั่น ผลักดันไทยเป็นศูนย์กลางความรู้ทางเทคโนโลยี นวัตกรรมและการพัฒนาพลังงานทดแทนของภูมิภาคเอเชีย
​นายกฯ พร้อมสนับสนุนงาน SETA 2022 : “มหกรรมพลังงานและเทคโนโลยีที่ยั่งยืนแห่งเอเชีย” เชื่อมั่น ผลักดันไทยเป็นศูนย์กลางความรู้ทางเทคโนโลยี นวัตกรรมและการพัฒนาพลังงานทดแทนของภูมิภาคเอเชีย
วันนี้ (14 สิงหาคม 2565 ) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีให้การสนับสนุนงาน SETA 2022 หรือ“มหกรรมพลังงานและเทคโนโลยีที่ยั่งยืนแห่งเอเชีย” ซึ่งจะจัดขึ้นระหว่างวันที่ 20 – 22 กันยายน 2565 ณ ศูนย์ประชุมและนิทรรศการไบเทค (BITEC) บางนา Hall 100 – 104 เพื่อสร้างความร่วมมือระหว่างไทยและนานาชาติในการแลกเปลี่ยนองค์ความรู้ ประสบการณ์ด้านเทคโนโลยีและนวัตกรรมอย่างยั่งยืน พร้อมผลักดันให้ไทยเป็นศูนย์กลางความรู้ทางเทคโนโลยี นวัตกรรมและการพัฒนาพลังงานทดแทนของภูมิภาคเอเชีย
โฆษกประจำสำนักนายกรัฐมนตรี กล่าวว่า SETA 2022 (Sustainable Energy & Technology Asia) เป็นการจัดงานประชุมวิชาการและนิทรรศการเทรดโชว์นานาชาติ ซึ่งประสบความสำเร็จและมีการจัดงานต่อเนื่องเป็นประจำทุกปี นับตั้งแต่ปี 2559 และเป็นเวทีสำคัญในการสร้างความร่วมมือระหว่างภาครัฐและภาคเอกชน โดยคาดว่าจะมีผู้เข้าร่วมงานกว่า 20,000 คน ผู้ร่วมแสดงนิทรรศการมากกว่า 350 บริษัท จาก 70 กว่าประเทศทั่วโลก ภายใต้พื้นที่กว่า 30,000 ตารางเมตร ในการเข้าร่วมการประชุมเชิงวิชาการและการแสดงสินค้าและเทคโนโลยีเพื่อเสริมสร้างความรู้ด้านการผลิดและการใช้พลังงาน ผ่านโซนพาวิเลียนต่าง ๆ ได้แก่ พลังงาน (Power), สาธารณูปโภค (Utilities), ระบบโครงข่ายไฟฟ้า (Grid), ธุรกิจและอุตสาหกรรมผลิตไฟฟ้า (IPP/SPP/VSPP), พลังงานหมุนเวียน (Renewable Energy), พลังงานแสงอาทิตย์ (Solar), การกักเก็บพลังงาน (Energy Storage), ยานยนต์พลังงานไฟฟ้า (EV), ระบบประจุไฟฟ้าสำหรับยานยนต์ไฟฟ้า (charging system) และพลังงานไฮโดรเจน (Hydrogen) รวมไปถึงแลกเปลี่ยนโอกาสทางธุรกิจ จับคู่ธุรกิจ Startup จากทั่วโลก โดยเฉพาะการลงทุนโปรเจคขนาดใหญ่ด้านพลังงาน ซึ่งในปีนี้จะเน้นด้านการเปลี่ยนถ่ายไปสู่การใช้เทคโนโลยีสะอาด
นอกจากนี้ยังได้จัดงานแสดงสินค้าทางเทคโนโลยีและนวัตกรรมทางด้านพลังงานแสดงอาทิตย์และระบบกักเก็บประจุไฟฟ้าและพลังงานของเอเชีย (SOLAR+STORAGE ASIA 2022) ซึ่งจะจัดเป็นครั้งแรกในประเทศไทย และงานด้านผู้ผลิตและระบบโครงข่ายกระแสไฟฟ้าของโลก (ENLIT ASIA 2022) คู่ขนานร่วมไปกับงานหลักเพื่อรองรับการเติบโตทางธุรกิจในกลุ่มพลังงานที่ต้องการเปลี่ยนผ่านไปสู่การใช้เทคโนโลยีพลังงานสะอาด โดยผู้ที่สนใจเข้าร่วมงานสามารถลงทะเบียนผ่านทางเว็บไซต์ https://setaasia.com/registration/ และ www.solarstorageasia.com/registration
“นายกรัฐมนตรีพร้อมให้การสนับสนุนงาน SETA 2022 ซึ่งถือเป็นตัวอย่างสำคัญของการบูรณาการความร่วมมือจากทุกภาคส่วน รวมทั้งยังเป็นโอกาสให้ไทยแสดงศักยภาพความพร้อมด้านความรู้ เทคโนโลยี นวัตกรรมและการพัฒนาพลังงานทดแทน สอดรับกับนโยบายขับเคลื่อนประเทศไทยผ่านโมเดลเศรษฐกิจ BCG ซึ่งรัฐบาลกำหนดให้เป็นวาระแห่งชาติ โดยเฉพาะด้านการใช้พลังงานทดแทนเพื่อสร้างความยั่งยืนและเป็นมิตรต่อสิ่งแวดล้อม ซึ่งนายกรัฐมนตรีเชื่อมั่นว่าการจัดงานครั้งนี้จะเป็นการสร้างโอกาสในการเพิ่มเติมองค์ความรู้ใหม่ ๆ ที่สามารถนำมาประยุกต์ใช้ในการพัฒนาพลังงานของประเทศและต่อยอดไปสู่การเป็นศูนย์กลางภูมิภาค” นายธนกรฯ กล่าว
วันอังคารที่ 18 มกราคม 2565
​รัฐบาลออกแพคเกจสร้างความมั่นคงแรงงานอิสระ เชิญชวนสมัครเป็นผู้ประกันตนตามมาตรา 40 และออมเงินกับกองทุนการออมแห่งชาติ เกษียณได้บำนาญ คุ้มครองอุบัติเหตุ
​รัฐบาลออกแพคเกจสร้างความมั่นคงแรงงานอิสระ เชิญชวนสมัครเป็นผู้ประกันตนตามมาตรา 40 และออมเงินกับกองทุนการออมแห่งชาติ เกษียณได้บำนาญ คุ้มครองอุบัติเหตุ
วันที่ 18 มกราคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลเชิญชวนผู้ประกอบอาชีพอิสระ และผู้ประกันตนตามมาตรา 40(1) สมัครออมเงินควบคู่ไปกับ กองทุนการออมแห่งชาติ (กอช.) เพื่อเติมเต็มเงินออมและสร้างความมั่นคงทางการเงิน สอดคล้องกับเป้าหมายของรัฐบาล พลเอก ประยุทธ์ จันทร์โอชา นายกรัฐมนตรี ที่มุ่งมั่นลดความเหลื่อมล้ำในสังคม สร้างหลักประกันที่มั่นคงในชีวิตของประชากร ตามแผนยุทธศาสตร์ชาติ 20 ปี (พ.ศ. 2561 - 2580)
โดย กอช. ร่วมกับสำนักงานประกันสังคม กระทรวงแรงงาน จัดคู่หูสวัสดิการเพื่อประชาชน เชิญชวนผู้ที่มีสิทธิสมัคร อายุ 15 – 60 ปี และเป็นผู้ประกันตนตามมาตรา 40(1) วางแผนเงินออมหลังอายุ 60 ปี ควบคู่กับ กอช. เพียงออมเงินขั้นต่ำ 50 บาท สูงสุด 13,200 บาทต่อปี ทั้งนี้ สมาชิกจะได้สวัสดิการจาก 2 หน่วยงานรวมกัน โดยจะได้รับเงินสมทบจากรัฐบาลเพิ่มตามช่วงอายุสมาชิก สูงสุด 100% ไม่เกิน 1,200 บาทต่อปี นอกจากนี้ยังมีผลตอบแทนเพิ่มเติมจากการลงทุน ซึ่งได้รับความค้ำประกันผลตอบแทน รวมถึงสามารถลดหย่อนภาษีเงินได้ประจำปีได้เต็มจำนวนเงินออมสะสม และในระหว่างการทำงาน สมาชิกจะได้เงินทดแทนรายได้กรณีประสบอุบัติเหตุหรือเจ็บป่วย เงินทดแทนการขาดรายได้กรณีทุพพลภาพ ค่าทำศพจากสำนักงานประกันสังคม และเมื่ออายุหลังอายุ 60 ปี จะได้บำนาญรายเดือนจาก กอช. และได้เบี้ยยังชีพผู้สูงอายุตามเกณฑ์อีกด้วย โดยผู้ที่สนใจสามารถสมัครสมาชิก กอช. มีอายุตั้งแต่ 15 – 60 ปี ได้แก่ นักเรียน นิสิตและนักศึกษา พ่อค้าแม่ค้า เกษตรกร ผู้ที่ขับรถรับจ้างทั่วไป ผู้ประกอบอาชีพอิสระ เป็นต้น ซึ่งสามารถตรวจสอบสิทธิได้ที่แอปพลิเคชัน “กอช.” หรือ เว็บไซต์ กอช. www.nsf.or.th หรือสอบถาม สายด่วนเงินออม โทร.02-049-9000
นางสาวรัชดา กล่าวเพิ่มเติมว่า รัฐบาลให้ความสำคัญในการดูแลและคุ้มครองแรงงานทั้งในระบบและนอกระบบ ให้มีคุณภาพชีวิตที่ดีและมีหลักประกันความมั่นคง โดยล่าสุดเมื่อวันที่ 28 ธันวาคม 2564 ที่ประชุม ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. …. ตามที่กระทรวงแรงงานเสนอ เพื่อส่งเสริมการพัฒนาคุณภาพชีวิตและคุ้มครองแรงงานนอกระบบกว่า 19.6 ล้านคน ให้สามารถเข้าถึงสิทธิขั้นพื้นฐานในการประกอบอาชีพ ความปลอดภัยในการทำงาน หลักประกันทางสังคม ตลอดจนการรวมกลุ่ม รวมตัวในการจัดตั้งองค์กรเพื่อสร้างอำนาจต่อรองให้เกิดความเป็นธรรมในการจ้างงานได้
วันอังคารที่ 14 ธันวาคม 2564
กระทรวงเกษตรฯ ร่วมออกร้านจำหน่ายสินค้าเกษตรในงานกาชาดออนไลน์ ประจำปี 2564
กระทรวงเกษตรฯ ร่วมออกร้านจำหน่ายสินค้าเกษตรในงานกาชาดออนไลน์ ประจำปี 2564 ระหว่างวันที่ 14 – 27 ธันวาคม 2564 ในรูปแบบออนไลน์
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ร่วมออกร้านจำหน่ายสินค้าเกษตรในงานกาชาดออนไลน์ ซึ่งในปี 2564 นี้ สภากาชาดไทยได้กำหนดจัดงานกาชาดออนไลน์ ระหว่างวันที่ 14 – 27 ธันวาคม 2564 ในรูปแบบออนไลน์ 14 วัน 24 ชั่วโมง ซึ่งมีกิจกรรมมากมาย อาทิ สอยดาว บิงโก การแสดงศิลปวัฒนธรรม ประกวดขวัญใจงานกาชาด พร้อมจำหน่ายสินค้าแบบ Non-Stop ราคาดี จัดเต็มกว่า 4,000 ร้าน ทั้งนี้ ในส่วนของกระทรวงเกษตรและสหกรณ์ได้ร่วมจำหน่ายสินค้าทางการเกษตรที่มาในรูปแบบออนไลน์ ไม่ว่าจะเป็น ไส้กรอกอีสานไขมันต่ำ สเต็กหมู/เนื้อแช่แข็ง จากกรมปศุสัตว์ ชุดของขวัญปีใหม่ผลิตภัณฑ์น้ำมันมะพร้าว ข้าวไรซ์เบอร์รี่ จากกรมส่งเสริมการเกษตร ไข่ไก่สด ลำไยพันธุ์อีดอ จากกรมส่งเสริมสหกรณ์ สินค้าเกษตรและแปรรูปต่าง ๆ ในเขตปฏิรูปที่ดิน จากสำนักงานการปฏิรูปที่ดินเพื่อเกษตรกรรม ผัก ผลไม้ ออร์แกนิค ปลอดภัยไร้สารเคมี จากสำนักงานมาตรฐานสินค้าเกษตรและอาหารแห่งชาติ และผลิตภัณฑ์ทอมือย้อมสีธรรมชาติ ออกแบบโดยภูมิปัญญาชนเผ่าดาราอั้ง จากสถาบันวิจัยและพัฒนาพื้นที่สูง (องค์การมหาชน) เป็นต้น ผ่านทาง https://kachadonline.moac.go.th/
นอกจากนี้ ภายในงานยังมีโปรโมชั่นและโค้ดส่วนลดสุดพิเศษแบบวันต่อวันจากหน่วยงานที่เข้าร่วมจัดงาน และสำหรับรางวัลที่จะได้รับจากสลากบำรุงสภากาชาดไทยของกระทรวงเกษตรและสหกรณ์ ปี 2564 ได้แก่ รางวัลที่ 1 ทองคำแท่ง มูลค่า 700,000 บาท จำนวน 1 รางวัล รางวัลที่ 2 ทองคำแท่ง มูลค่า 400,000 บาท จำนวน 1 รางวัล รางวัลที่ 3 ทองคำแท่งหนัก 1 บาท มูลค่า 140,500 บาท จำนวน 5 รางวัล และรางวัลที่ 4 ทองคำแท่งหนัก 2 สลึง มูลค่า 140,500 บาท จำนวน 10 รางวัล อีกทั้งยังได้ลุ้นรางวัลเลขท้าย 3 ตัว จำนวน 60 รางวัล เป็นบัตรกำนัลของห้างโลตัส รางวัลละ 2,000 บาท และรางวัลเลขท้าย 2 ตัว จำนวน 600 รางวัล เป็นบัตรกำนัลของห้างโลตัส รางวัลละ 1,000 บาท ซึ่งสามารถซื้อสลากบำรุงสภากาชาดไทยของกระทรวงเกษตรและสหกรณ์ ทางออนไลน์ได้ที่ www.งานกาชาด.com เริ่มตั้งแต่วันที่ 14 ธันวาคม 2564 โดยจะเริ่มจับรางวัลในวันที่ 27 ธันวาคม 2564 เวลา 09.00 น. เป็นต้นไป
ผู้ที่สนใจสามารถเข้าชมงานกาชาดออนไลน์ ประจำปี 2564 เริ่มตั้งแต่วันที่ 14 ธันวาคม 2464 เวลา 19.00 น.
เป็นต้นไป จนถึง 27 ธันวาคม 2564 ที่ www.redcrossfair.com และ facebook : งานกาชาด Red Cross Fair
วันพุธที่ 23 มิถุนายน 2564
อนุทิน ยันรัฐพร้อมจัดหาวัคซีน ฉีดให้ครอบคลุม 50 ล้านคน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐจัดหาวัคซีนโควิด 19 จนกว่าโรคจะลดความรุนแรง กลายเป็นโรคทั่วไป เดินหน้าฉีดให้ครอบคลุม ร้อยละ 70 ของประชากร เพื่อความปลอดภัยของประชาชนในประเทศ ซึ่งในวันนี้วัคซีนซิโนแวคถึงไทย อีก 2 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐจัดหาวัคซีนโควิด 19 จนกว่าโรคจะลดความรุนแรง กลายเป็นโรคทั่วไป เดินหน้าฉีดให้ครอบคลุม ร้อยละ 70 ของประชากร เพื่อความปลอดภัยของประชาชนในประเทศ ซึ่งในวันนี้วัคซีนซิโนแวคถึงไทย อีก 2 ล้านโดส เร่งกระจายตามแผน
วันนี้ (23 มิถุนายน 2564) ที่ สถานีกลางบางซื่อ กรุงเทพมหานคร นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ตรวจเยี่ยมศูนย์ฉีดวัคซีนกลางบางซื่อโดยนายอนุทินให้สัมภาษณ์ว่า จากการลงตรวจเยี่ยมติดตามการบริการฉีดวัคซีนโควิด 19 แก่ประชาชน พบว่าทุกขั้นตอนดำเนินการไปด้วยความเรียบร้อย ประชาชนมีความพึงพอใจได้รับความสะดวก ไม่แออัด ไม่รอนาน
ส่วนด้านการจัดหาและกระจายวัคซีนนั้น ยืนยันว่ารัฐบาลจะจัดหาวัคซีนมาเพิ่มเติม จนกว่าจะครบ 100 ล้านโดสในปีนี้ เป็นไปตามแผนเพื่อฉีดให้ครอบคลุมประชาชน 50 ล้านคน หรือร้อยละ 70 ของประชากรในประเทศส่วนการกระจายจะพิจารณาอย่างเท่าเทียมและเป็นธรรม รวมทั้งบริบทพื้นที่ และปัจจัยเสี่ยง ซึ่งในวันนี้ได้รับวัคซีนซิโนแวคเพิ่มเติม อีก 2 ล้านโดส จะทำการเร่งกระจายไปตามแผนที่วางไว้
“ตราบใดที่โรคโควิด 19 ยังระบาด เราจะจัดหาวัคซีนให้ประชาชนไปเรื่อยๆ จนกว่าโรคจะลดความรุนแรง กลายเป็นโรคทั่วไป ได้ทำการศึกษาประสิทธิภาพวัคซีน ที่จ.ภูเก็ต ซึ่งฉีดไปแล้วครอบคลุม ร้อยละ 70 พบว่าอัตราการแพร่เชื้อ อัตราการป่วยตายลดลงอย่างเห็นได้ชัด ส่วน กทม.ซึ่งเป็นพื้นที่ระบาดสำคัญ ขณะนี้ฉีดไปแล้ว ร้อยละ 20ก็จะเร่งฉีดให้ครอบคลุม เพื่อสร้างความปลอดภัยให้กับประชาชนทั้งประเทศ”นายอนุทินกล่าว
************************************** 23 มิถุนายน 2564
.
****************************************************
วันอาทิตย์ที่ 22 สิงหาคม 2564
ปรับพื้นที่สนามบิน เป็น รพ.สนาม รองรับผู้ป่วยโควิด-19
วันพุธที่ 28 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดหาเตียงรองรับผู้ป่วยโควิด-19 เพิ่มเติม โดยเตรียมสร้าง รพ.สนาม ระดับสูง (สนามบินสุวรรณภูมิ) ณ อาคารเทียบเครื่องบินรองหลักที่ 1 ท่าอากาศยานสุวรรณภูมิ อ.บางพลี จ.สมุทรปราการ ตามแบบที่ศูนย์ปฏิบัติการฉุกเฉินด้านการแพทย์และสาธารณสุขเห็นชอบแล้ว โดย รพ. แห่งนี้ จะรองรับผู้ป่วยได้ 4,500 เตียง แบ่งเป็น เตียงผู้ป่วย ICU 940 เตียง ติดตั้งบริเวณชั้น 2 ของอาคาร พร้อมที่ทำการแพทย์ ส่วนเตียงผู้ป่วยสีเหลืองและเขียว จะอยู่บริเวณชั้น 3 และ 4 รวม 3,560 เตียง ทั้งนี้ คาดว่าจะเริ่มเปิดให้บริการได้ตั้งแต่เดือน ส.ค. นี้เป็นต้นไป นอกจากนี้ ยังมีพื้นที่บริเวณคลังสินค้า 4 ของท่าอากาศยานดอนเมือง ซึ่งสามารถใช้สร้าง รพ. สนามรองรับผู้ป่วยอาการไม่รุนแรงได้อีกประมาณ 2,000 เตียง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 11 เมษายน 2565
ขึ้นทางด่วน - มอเตอร์เวย์ ฟรี! ช่วงสงกรานต์ ปี 65 อำนวยความสะดวกประชาชน
.....
กระทรวงคมนาคม เผย ช่วงเทศกาลสงกรานต์ ปี 2565 นี้ คาดว่าจะมีจำนวนผู้เดินทางกลับภูมิลำเนา ท่องเที่ยว ฯลฯ ด้วยรถยนต์ส่วนตัว - ขนส่งสาธารณะเป็นจำนวนมาก เนื่องจากมีวันหยุดราชการติดต่อกันหลายวัน จึงได้ร่วมมือกับหลายหน่วยงานเพื่อรองรับการเดินทางของประชาชนให้ได้รับความสะดวกและปลอดภัย ดังนี้
.
1.ยกเว้นการจัดเก็บค่าธรรมเนียมทางพิเศษ - มอเตอร์เวย์
-ทางพิเศษบูรพาวิถีและกาญจนาภิเษก ระหว่างวันที่ 12 - 18 เม.ย. 65
-ทางพิเศษศรีรัช อุดรรัถยา และเฉลิมมหานคร ระหว่างวันที่ 13 - 15 เม.ย. 65
-มอเตอร์เวย์หมายเลข 7 สายกรุงเทพฯ - พัทยา และมอเตอร์เวย์หมายเลข 9 สายวงแหวนรอบนอกกรุงเทพฯ ถนนกาญจนาภิเษก ตอนบางปะอิน - บางพลี และตอนพระประแดง - บางแค ช่วงพระประแดง - ต่างระดับบางขุนเทียน ระหว่างวันที่ 12 - 18 เม.ย. 65
-เปิดใช้เส้นทางมอเตอร์เวย์ หมายเลข 6 ชั่วคราว ช่วงปากช่อง - สีคิ้ว - ขามทะเลสอ สำหรับขาออกระหว่างวันที่ 11 - 14 เม.ย. 65 และขาเข้าระหว่างวันที่ 15 - 18 เม.ย. 65
.
2.บริการที่จอดรถฟรี ณ ท่าอากาศยานสุวรรณภูมิ บริเวณลานจอดรถยนต์ระยะยาว โซน C ระหว่างวันที่ 11 - 17 เม.ย. 65
#ไทยคู่ฟ้า #ร่วมต้านโควิด19
-------------------
วันอังคารที่ 13 กรกฎาคม 2564
ครม.อนุมัติทุนการศึกษา ป.โท - ป.เอก 50 ทุน โครงการต่อเนื่องระยะที่ 5 ของกระทรวงเกษตร มุ่งพัฒนาศักยภาพบุคลากรด้านงานวิจัย
ครม.อนุมัติทุนการศึกษา ป.โท - ป.เอก 50 ทุน โครงการต่อเนื่องระยะที่ 5 ของกระทรวงเกษตร มุ่งพัฒนาศักยภาพบุคลากรด้านงานวิจัย
วันนี้ (13 กรกฎาคม 2564) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 13 กรกฎาคม 2564 ว่า ครม.เห็นชอบโครงการทุนศึกษาต่อในประเทศของบุคลากรกระทรวงเกษตรและสหกรณ์ ณ สถาบันเทคโนโลยีแห่งเอเชียระยะที่ 5 (ปี2566 – 2570) จำนวน 50 ทุน วงเงินงบ 59.05 ล้านบาท และผูกพันงบประมาณผู้รับทุนต่อเนื่องถึงปี 2574 ตามที่กระทรวงเกษตรและสหกรณ์เสนอ โครงการนี้มีวัตถุประสงค์เพื่อยกระดับการพัฒนาองค์ความรู้ในด้านวิทยาศาสตร์ เทคโนโลยีการเกษตร การวิจัยและนวัตกรรมด้านการเกษตร พัฒนาศักยภาพของบุคลากร และทดแทนอัตรากำลังด้านงานวิจัยที่จะเกษียณอายุราชการภายในปี 2574 จำนวน 840 คน โดยสนับสนุนทุนการศึกษาต่อในประเทศ จำนวน 50 ทุน แบ่งเป็นทุนระดับปริญญาโท 25 คน และระดับปริญญาเอก จำนวน 25 คน ซึ่งจะเปิดรับสมัครปีละ 10 คน ระยะเวลาการศึกษาต่อภายใน 5 ปี ( พ.ศ. 2566-2570) ในภาควิชาและสาขา ดังนี้
1.ภาควิชาเกี่ยวกับวิศวกรรมและเทคโนโลยี School of Engineering and Technology (SET) สาขาวิชา เช่น Computer Science, Information Management, Water Engineering Management
2. ภาควิชาเกี่ยวกับการพัฒนาทรัพยากรธรรมชาติและสิ่งแวดล้อม รวมถึงการจัดการธุรกิจการเกษตร School of Environment, Resources and Development (SERD) สาขาวิชา เช่น Argi-Business Management, Aquaculture and Aquatic Resources Management, Natural Resources Management
3.ภาควิชาเกี่ยวกับการบริหารธุรกิจ School of Management (SOM) สาขาวิชา เช่น Finance, Human Resources, International Public Management, Marketing
นางสาวรัชดา กล่าวเพิ่มเติมว่า เมื่อผู้ได้รับทุนสำเร็จการศึกษาแล้ว จะต้องกลับมาชดใช้ทุนด้วยการปฏิบัติราชการในสังกัดกระทรวงเกษตรและสหกรณ์ เป็นระยะเวลาไม่น้อยกว่า 1 เท่าของระยะเวลาที่ได้รับทุน กรณีที่ไม่กลับมาปฏิบัติราชการเพื่อใช้ทุน ผู้ได้รับทุนจะต้องชดใช้เงินตามที่กระทรวงเกษตรฯ ได้จ่ายเป็นทุนการศึกษาไปแล้ว และต้องชดใช้เบี้ยปรับเป็นเงินอีก 1 เท่าของเงินทุนดังกล่าวด้วย
วันอังคารที่ 19 เมษายน 2565
กรมทางหลวงชนบท เดินหน้าพัฒนาเส้นทางสนับสนุนภารกิจโครงการหลวงกว่า 500 กิโลเมตร
มุ่งบรรเทาความเดือดร้อนด้านการเดินทางและการขนส่งให้ประชาชนอย่างต่อเนื่อง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการพัฒนาเส้นทางในพื้นที่ศูนย์พัฒนาโครงการหลวงตั้งแต่ปี 2555 - 2565 จำนวน 47 โครงการ รวมระยะทางกว่า 521 กิโลเมตร มุ่งบรรเทาความเดือดร้อนในการคมนาคมขนส่งและการเดินทางของประชาชนในทุกฤดูกาล พร้อมสนับสนุนภารกิจมูลนิธิโครงการหลวงอย่างต่อเนื่องเพื่อยกระดับคุณภาพชีวิตของเกษตรกรชาวไทยภูเขา
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากที่กระทรวงคมนาคมได้มอบหมายให้ ทช. ดำเนินการพัฒนาเส้นทางสนับสนุนโครงการหลวง เนื่องจากพื้นที่ส่วนใหญ่ตั้งอยู่บนภูเขาสูงชันเส้นทางส่วนใหญ่เป็นถนนลูกรัง ส่งผลให้เกิดความยากลำบากในการขนส่งพืชผลทางการเกษตรและบางเส้นทาง ไม่สามารถใช้สัญจรได้เลยในช่วงฤดูฝน ทช. จึงได้เริ่มดำเนินการพัฒนาเส้นทางในเขตพื้นที่ของศูนย์พัฒนา  โครงการหลวงตั้งแต่ปี 2555 เป็นต้นมา โดยกำหนดมาตรฐานถนนหลวงภูเขาเพื่อใช้ประกอบเป็นแนวทาง ในการดำเนินงานให้มีความเหมาะสมกับลักษณะภูมิประเทศและคำนึงถึงผลกระทบต่อพื้นที่ป่าอนุรักษ์ เพื่อมุ่งบรรเทาความเดือดร้อนในการเดินทางและการขนส่งให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มุ่งยกระดับมาตรฐานโครงข่ายคมนาคมให้มีความสะดวกปลอดภัย เพื่อพัฒนาคุณภาพชีวิตประชาชน พร้อมทั้งสนับสนุนภารกิจของมูลนิธิโครงการหลวงและการท่องเที่ยวเชิงธรรมชาติควบคู่ไปด้วย โดยมีโครงการที่ดำเนินการแล้วเสร็จไปแล้ว จำนวน 43 โครงการ ระยะทาง 457.151 กิโลเมตร งบประมาณทั้งสิ้น 2,794.167 ล้านบาท อาทิ ถนนสายบ้านแม่แฮน้อย - บ้านแม่สะงะใต้ ตำบลแม่นาจร อำเภอแม่แจ่ม จังหวัดเชียงใหม่ และถนนทางเข้าศูนย์พัฒนาโครงการหลวงเลอตอ อำเภอแม่ระมาด จังหวัดตาก อำเภออมก๋อย จังหวัดเชียงใหม่ ในปัจจุบันมีโครงการที่อยู่ระหว่างดำเนินการก่อสร้าง จำนวน 4 โครงการ ประกอบด้วย
1. โครงการก่อสร้างถนนสายแยกทางหลวงแผ่นดินหมายเลข 1009 - บ้านขุนยะ ตำบลบ้านหลวง อำเภอจอมทอง จังหวัดเชียงใหม่ ระยะทาง 17.611 กิโลเมตร งบประมาณ 135.5 ล้านบาท
2. โครงการก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ ตำบลบ้านหลวง อำเภอจอมทอง จังหวัดเชียงใหม่ ระยะทาง 10.985 กิโลเมตร งบประมาณ 85.205 ล้านบาท
3. โครงการก่อสร้างถนนสายแยกทางหลวงแผ่นดินหมายเลข 1009 - ศูนย์วิจัยโครงการหลวงขุนห้วยแห้ง ตำบลบ้านหลวง อำเภอจอมทอง จังหวัดเชียงใหม่ ระยะทาง 18.744 กิโลเมตร งบประมาณ 162.298 ล้านบาท
4. โครงการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) ตำบลแม่เจดีย์ใหม่ อำเภอเวียงป่าเป้า จังหวัดเชียงราย ระยะทาง 16.875 กิโลเมตร งบประมาณ 108.7 ล้านบาท
นับเป็นอีกหนึ่งภารกิจสำคัญของ ทช. ที่ได้มีส่วนร่วมสนับสนุนภารกิจของมูลนิธิโครงการหลวง โดยการพัฒนางานทางในโครงข่ายให้มีความสะดวกรวดเร็วและปลอดภัยมากยิ่งขึ้น เพื่อส่งเสริมการพัฒนาด้านอาชีพและยกระดับชีวิตความเป็นอยู่ของประชาชนให้ดีขึ้นอย่างยั่งยืนต่อไป
วันพฤหัสบดีที่ 7 ตุลาคม 2564
รองนายกรัฐมนตรี “อนุทิน” นำคณะลงพื้นที่กระบี่-พังงา ติดตามการกระจายวัคซีนโควิด-19 แก่ประชาชนในพื้นที่ท่องเที่ยวรองรับการเปิดเมืองฟื้นฟูเศรษฐกิจ
รองนายกรัฐมนตรี “อนุทิน” นำคณะลงพื้นที่กระบี่-พังงา ติดตามการกระจายวัคซีนโควิด-19 แก่ประชาชนในพื้นที่ท่องเที่ยวรองรับการเปิดเมืองฟื้นฟูเศรษฐกิจ
วันที่ 7 ต.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ระหว่างวันที่ 7-8 ต.ค. 2564 นายอนุทิน ชาญวีรกูล รองนายกรัฐมนตรีและรมว.สาธารณสุข และนายพิพัฒน์ รัชกิจประการ รมว.การท่องเที่ยวและกีฬา พร้อมคณะ มีกำหนดเดินทางไปตรวจเยี่ยมการฉีดวัคซีนในพื้นที่เป้าหมาย เพื่อเปิดเมืองฟื้นฟูเศรษฐกิจและการท่องเที่ยว ที่จังหวัดกระบี่ และจังหวัดพังงา
การลงพื้นที่ครั้งนี้ เป็นส่วนหนึ่งของการติดตามการดำเนินงานตามแผนของรัฐบาลที่ทยอยเปิดพื้นที่ของจังหวัดต่าง ๆ เพื่อรับนักท่องเที่ยวทั้งไทยและต่างชาติตามแนวทางที่ศูนย์บริหารสถานการณ์โควิด-19 กำหนดเป็น 3 ระยะ เริ่มตั้งแต่เดือน ต.ค. 2564 เป็นต้นไปภายใต้เงื่อนไขว่า 70% ของประชาชนในพื้นที่ที่จะเปิดรับนักท่องเที่ยวจะต้องได้รับวัคซีนป้องกันโรคโควิด-19 ครบโดส ขณะที่กลุ่ม 608 ต้องได้รับวัคซีนอย่างน้อย 80%
สำหรับภารกิจของรองนายกรัฐมนตรีและรมว.สาธารณสุข พร้อมคณะนั้น วันที่ 7 ต.ค. 2564 ที่จังหวัดกระบี่จะมีการตรวจความคืบหน้าการก่อสร้างท่าอากาศยานกระบี่ จากนั้นจะมีการมอบวัคซีนป้องกันโควิด-19มีประชุมร่วมกับส่วนราชการและหน่วยงานที่เกี่ยวข้องในการดูแลการแพร่ระบาดของโรคโควิด-19 รวมถึงหน่วยที่เกี่ยวข้องกับการฟื้นฟูเศรษฐกิจภาคการท่องเที่ยว
โดยในการประชุมจะได้รับทราบจากรายงานของกรมทางหลวงชนบทถึงความคืบหน้าการก่อสร้างสะพานข้ามเกาะลันตา หัวหิน-คลองหมาก และนายกสมาคมธุรกิจการท่องเที่ยวจังหวัดกระบี่จะรายงานความคืบหน้าความพร้อมการเปิดรับนักท่องเที่ยวตามนโยบายของส่วนกลางซึ่งหลังการประชุมให้นโยบายกับหน่วยงานที่เกี่ยวข้องแล้ว รองนายกรัฐมนตรีพร้อมคณะจะเดินทางตรวจเยี่ยมโรงพยาบาลสนาม ร.15 พัน 1 อำเภอคลองท่อม จังหวัดกระบี่ เพื่อให้กำลังใจบุคลาการทางการแพทย์ เจ้าหน้าที่สาธารณสุขผู้ปฏิบัติงานดูแลผู้ป่วยโควิด-19 ต่อไป
ส่วนภารกิจวันที่ 8 ต.ค. 2564 ที่จังหวัดพังงา รองนายกรัฐมนตรีและคณะจะมีการมอบวัคซีนแก่จังหวัดพังงา และตรวจเยี่ยมโรงพยาบาลสนาม ณ ศูนย์ศึกษาวิจัย ศิลปกรรม วัฒนธรรมและประเพณีแห่งอันดามันและบริเวณท่าเทียบเรือองค์การบริหารส่วนจังหวัดพังงา บ้านท่าด่าน ตำบลเกาปันหยี อำเภอเมืองพังงาและตรวจท่าเทียบเรือเกาะคอเขา บ้านน้ำเค็ม ตำบลบางม่วง อำเภอตะกั่วป่า ก่อนจะเดินทางกลับกรุงเทพฯ
น.ส.ไตรศุลี กล่าวว่า การเตรียมความพร้อมเพื่อเปิดพื้นที่ต่าง ๆ รับนักท่องเที่ยว รัฐบาลดำเนินการทั้งความพร้อมเชิงพื้นที่ ที่ประชาชนต้องได้รับวัคซีนตามเกณฑ์ที่กำหนด การมีแผนเผชิญเหตุ และพัฒนาเมือง และความพร้อมเชิงนโยบายโดยเฉพาะที่เกี่ยวข้องกับการอำนวยความสะดวกให้แก่นักท่องเที่ยว ซึ่งล่าสุดที่ประชุม ศบศ. ก็ได้อนุมัติแนวทางการปลดล็อกอุปสรรคการท่องเที่ยว 8 ประการ (Ease of Traveling) เช่น การลดการกักตัวเหลือ 7 วัน การตรวจ RT-PCRก่อนมาและเมื่อถึงสนามบินหลังจากนั้นให้ตรวจแบบ ATKการให้ออกหนังสือรับรองการเดินทางเข้าประเทศออนไลน์แบบหมู่คณะ (Group COE)การอนุญาตเที่ยวบินพาณิชย์ของรัสเซียให้สามารถเดินทางเข้าสู่ภูเก็ต การลดค่าใช้จ่ายในการตรวจ RT-PCRแนวทางการการออก Visa On Arrival (VOA) และหนังสือเดินทางเข้าประเทศออนไลน์ หรือ COE Online การมีเอกสารรับรองการฉีดวัคซีน (Vaccine Passport) เป็นต้น
วันเสาร์ที่ 13 พฤศจิกายน 2564
กรมทางหลวง รายงานถานการณ์วันนี้ 13 พ.ย. 64 เวลา 12.30 น. พบทางหลวงสาย 41 ช่วง เขาบ่อ - ท่าทอง พื้นที่ อ.ทุ่งตะโก จ.ชุมพร ระดับน้ำยังสูง การจราจรผ่านไม่ได้แนะใช้เส้นทางเลี่ยงแทน
เร่งระบายน้ำคืนการสัญจรอำนวยความสะดวกปลอดภัยและช่วยเหลือประชาชนให้ได้รับความสะดวกปลอดภัยอย่างเต็มกำลังและทันท่วงที พบเหตุบนทางหลวงต้องการความช่วยเหลือโทร 1586 ฟรี 24 ชั่วโมง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยต่อประชาชนในพื้นที่ที่ได้รับผลกระทบจากสถานการณ์น้ำท่วมจากสถานการณ์ฝนตกหนักและฝนตกสะสมหลายพื้นที่บริเวณภาคใต้ที่ส่งผลกระทบให้การจราจรในหลายเส้นทางโดยเฉพาะทางหลวงหมายเลข 41 ตอน เขาบ่อ - ท่าทอง อำเภอทุ่งตะโก จังหวัดชุมพร จึงสั่งการให้กรมทางหลวง (ทล.) เร่งระบายน้ำและช่วยเหลือบรรเทาความเดือดร้อนให้กับประชาชนอย่างเต็มกำลัง และติดตามสถานการณ์จากประกาศจากกรมอุตุนิยมวิทยาเพื่อเฝ้าระวังและเตรียมพร้อมรับมืออุทกภัยตลอด 24 ชั่วโมง เพื่อให้ประชาชนได้รับความปลอดภัยและทันท่วงที โดยบูรณาการร่วมกับหน่วยงานที่เกี่ยวข้อง และให้รายงานผลการดำเนินงานมายังกระทรวงคมนาคม และประชาสัมพันธ์การดำเนินการไปยังสื่อมวลชนและประชาชนให้รับทราบ พร้อมขอให้ประชาชนบริเวณพื้นที่เสี่ยงภัยในภาคใต้ ระวังอันตรายจากฝนตกหนักและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลากได้ สำหรับสถานการณ์วันนี้ 13 พฤศจิกายน 2564 เวลา 12.30 น. พบทางหลวงถูกน้ำท่วม ดินสไลด์ จำนวน 4 จังหวัด 5 สายทาง จำนวน 11 แห่ง โดยทางหลวงในจังหวัดที่ได้รับผลกระทบจากอุทกภัย 4 จังหวัด ได้แก่ จังหวัดเพชรบุรี นครปฐม ชุมพร และสุราษฎร์ธานี มีการจราจรผ่านไม่ได้ 2 จังหวัด3 แห่ง ดังนี้
1. จังหวัดชุมพร บนทางหลวงหมายเลข 41 เขาบ่อ - ท่าทอง พื้นที่อำเภอทุ่งตะโก (การจราจรผ่านไม่ได้ 2 แห่ง)
- ช่วง กม. ที่ 33+000 - 34+000 ด้านขวาทาง ระดับน้ำสูง 100 เซนติเมตร เนื่องจากมีฝนตกหนักติดต่อกันทำให้น้ำล้นคลองสวี เกิดน้ำท่วมเส้นทางส่งผลให้การจราจรไม่สามารถผ่านได้ทั้งฝั่งขาล่องใต้และฝั่งขาขึ้นกรุงเทพฯ โดยฝั่งขาล่องใต้ เริ่มปิดถนนบริเวณแยกปฐมพร ถนนเพชรเกษม กม. ที่ 485 โดยให้รถที่จะเดินทางไปทางใต้ไปยังฝั่งจังหวัดระนองเพื่อไปออกทางแยกพะโต๊ะ และฝั่งขาขึ้น เริ่มปิดถนนจาก กม. ที่ 62+400 แนะนำให้เส้นทางทางฝั่งระนอง ตรงแยกวังตะกอ เพื่อให้มาออกแยกปฐมพร
2. จังหวัดสุราษฎร์ธานี บนทางหลวงหมายเลข 4169 ทางรอบเกาะสมุย (การจราจรผ่านไม่ได้
1 แห่ง) ช่วง กม. ที่ 31+475 - 31+525 ระดับน้ำสูง 40 เซนติเมตร การจราจรไม่สามารถผ่านได้ แนะใช้ทางเลี่ยงเข้าถนนท้องถิ่น จะมีเจ้าหน้าที่อำนวยความสะดวก
ทั้งนี้ ขอให้ประชาชนผู้ใช้เส้นทางเดินทางด้วยความระมัดระวังเพื่อความปลอดภัย พร้อมขอให้ปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
วันศุกร์ที่ 11 มีนาคม 2565
นายกฯ รับทราบความคืบหน้าแผนการลงทุนของไทยร่วมวางแผนเดินหน้าประเทศไทย ใช้ทุกโอกาสทางเศรษฐกิจ เพื่อความก้าวหน้ายั่งยืน
นายกฯ รับทราบความคืบหน้าแผนการลงทุนของไทยร่วมวางแผนเดินหน้าประเทศไทย ใช้ทุกโอกาสทางเศรษฐกิจ เพื่อความก้าวหน้ายั่งยืน
วันนี้ (11 มีนาคม 2565) เวลา 13.30 น. ณ ห้องสีเขียว ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เป็นประธานการประชุมคณะที่ปรึกษา เพื่อหารือเกี่ยวกับแผนการลงทุนกลุ่มอุตสาหกรรมอนาคต (S-curve) โดย นายธนกร วังบุญคงชนะ โฆษกประจำสำนักนายกรัฐมนตรีเปิดเผยผลการประชุม ดังนี้
นายกรัฐมนตรีได้รับทราบการดำเนินการเพื่อสนับสนุนการลงทุนโครงการอุตสาหกรรมอนาคต (S-curve) ในด้านต่าง ๆ ทั้งอุตสาหกรรมยานยนต์ไฟฟ้า (Electric Vehicle: EV) ซึ่งมีพัฒนาการในการดำเนินการที่ดี มีความก้าวหน้า และได้รับเสียงตอบรับที่ดีจากนักลงทุน คาดว่าจะเห็นผลเป็นรูปธรรมในเร็ววันนี้ การพัฒนารูปแบบการรับวีซ่าแบบ Long-Term Resident เพื่ออำนวยความสะดวก และปรับรูปแบบให้สอดคล้องกับความต้องการ ปัญหา อุปสรรค สำหรับทั้งชาวไทย และชาวต่างประเทศที่ประสงค์พักในประเทศไทยระยะยาว อุตสาหกรรมดิจิทัล อุตสาหกรรมอิเล็กทรอนิกส์ และอุตสาหกรรมยา เป็นต้น
รวมทั้ง ที่ประชุมได้รายงานนายกรัฐมนตรีเพื่อทราบความคืบหน้าการดำเนินการเกี่ยวกับการหารือเพื่อเปิดการค้าการลงทุนระหว่างไทย-ซาอุดีอาระเบีย ในด้านสำคัญ ๆ อาทิ แนวทางเพื่อการลงทุนร่วมกันด้านอุตสาหกรรมโรงกลั่นและปิโตรเคมี (Downstream partnership) การลงทุนด้านรถไฟฟ้า ( EV Hub) การลงทุนเกี่ยวกับเชื้อเพลิงชีวภาพและชีวเคมี รวมทั้งการลงทุนสมัยใหม่อุตสาหกรรมวิดีโอเกมส์/อุตสาหกรรมบันเทิง เป็นต้น ซึ่งคาดว่าความร่วมมือระหว่างกันจะมีความคืบหน้าเป็นรูปธรรมภายในเดือนมีนาคมนี้
โดยในที่ประชุม นายกรัฐมนตรีได้ให้แนวทางในการทำงานแก่ที่ประชุม ว่าให้ทำงานเชิงรุก ก้าวทันต่อการเปลี่ยนแปลง และสถานการณ์ รวมทั้งต้องทำงานแบบก้าวหน้า และยั่งยืน รวมทั้งพิจารณาโอกาสทางเศรษฐกิจอย่างรอบคอบ ซึ่งในส่วนของสถานการณ์การค้าการลงทุนที่มีแนวโน้มที่ดีนั้น ขอให้คิดคำนึงให้รอบด้าน ปรับแนวทางการทำงานให้เหมาะสมสอดคล้อง รองรับกับสถานการณ์ เพื่อประโยชน์สูงสุดของประเทศไทย
ในโอกาสนี้ นายกรัฐมนตรีได้หารือด้านราคาพลังงานที่สูงขึ้นจากสถานการณ์โลก โดยให้ทุกหน่วยงานร่วมพิจารณาเสนอแนวทางที่เหมาะสม เกิดผลกระทบน้อยที่สุด เพื่อประชาชนทุกคน
วันพุธที่ 22 กันยายน 2564
ประกาศ ขสมก. ประจำวันที่ 22 กันยายน 2564​ พบพนักงานติดเชื้อไวรัส COVID-19 จำนวน​ 4 ราย
ประกาศ ขสมก. ประจำวันที่ 22 กันยายน 2564​ พบพนักงานติดเชื้อไวรัส COVID-19 จำนวน​ 4 ราย
1) พนักงานขับรถโดยสารธรรมดา สาย 50 เพศหญิง อายุ 34 ปี
2) พนักงานเก็บค่าโดยสารรถปรับอากาศ สาย 70 เพศหญิง อายุ 52 ปี
3) หัวหน้ากลุ่มงานปฏิบัติการเดินรถ 1 เขตการเดินรถที่ 6 เพศชาย อายุ 54 ปี
4) พนักงานเก็บค่าโดยสารรถปรับอากาศ สาย 205 เพศหญิง อายุ 26 ปี
วันอาทิตย์ที่ 17 ตุลาคม 2564
รัฐมนตรีเกษตรฯ ติดตามความก้าวหน้าโครงการบรรเทาอุทกภัยอำเภอหาดใหญ่ (ระยะที่ 2)
รัฐมนตรีเกษตรฯ ติดตามความก้าวหน้าโครงการบรรเทาอุทกภัยอำเภอหาดใหญ่ (ระยะที่ 2) คืบหน้ากว่า 90% มั่นใจสามารถดำเนินการได้แล้วเสร็จภายในปี 65 อย่างแน่นอน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามความก้าวหน้าโครงการบรรเทาอุทกภัยอำเภอหาดใหญ่(ระยะที่2)ณสำนักงานก่อสร้างชลประทานขนาดใหญ่ที่11อ.หาดใหญ่จ.สงขลาโดยโครงการดังกล่าวมีวัตถุประสงค์เพื่อเพิ่มประสิทธิภาพการป้องกันและบรรเทาปัญหาอุทกภัยในตัวเมืองหาดใหญ่และเก็บกักน้ำไว้สำหรับการเพาะปลูกด้านการเกษตรผลิตน้ำประปาเพื่ออุปโภคอุตสาหกรรมสนองความต้องการใช้น้ำในด้านต่างๆในจังหวัดสงขลาที่กำลังขยายตัวโดยการดำเนินงานจะเป็นการเพิ่มประสิทธิภาพการระบายน้ำคลองระบายน้ำร.1ซึ่งเดิมสามารถระบายน้ำได้465ลูกบาศก์เมตร/วินาทีเป็น1,200ลูกบาศก์เมตร/วินาทีเมื่อรวมกับอัตราการระบายน้ำของคลองอู่ตะเภาที่ระบายน้ำได้465ลูกบาศก์เมตร/วินาทีจะทำให้สามารถระบายน้ำได้สูงสุดรวม1,665ลูกบาศก์เมตร/วินาทีและเป็นแหล่งน้ำสำรองในช่วงฤดูแล้งประมาณ5.00ล้านลูกบาศก์เมตรมีระยะเวลาโครงการ8ปี(พ.ศ.2558 – 2565)วงเงินงบประมาณ6,500ล้านบาท
"ขณะนี้การดำเนินโครงการเสร็จสิ้นไปแล้วกว่า90%มั่นใจว่าภายในปี65โครงการบรรเทาอุทกภัยอำเภอหาดใหญ่(ระยะที่2)จะเสร็จสิ้น100%อย่างแน่นอนซึ่งปัจจุบันสามารถระบายน้ำในกรณีที่ฝนตกได้ประมาณ1,500ลูกบาศก์เมตร/วินาทีอีกทั้งมีเครื่องจักร-เครื่องมือเครื่องสูบน้ำเครื่องผลักดันน้ำเพื่อเพิ่มประสิทธิภาพอีกด้วยทำให้เชื่อมั่นว่ากระทรวงเกษตรฯโดยกรมชลประทานสามารถควบคุมปริมาณน้ำได้ในกรณีที่มีฝนตกไม่มากกว่าปกติอย่างไรก็ตามจะมีการแจ้งเตือนให้พี่น้องประชาชนรับทราบสถานการณ์อยู่ตลอดเวลา"ดร.เฉลิมชัยกล่าว
นอกจากนี้ยังมีแผนการเตรียมความพร้อมช่วงฤดูน้ำหลากปีพ.ศ. 2564โดยมีการเฝ้าระวังและคาดการณ์อุทกภัยอำเภอหาดใหญ่ในช่วงฤดูน้ำหลากช่วงเดือน(ต.ค.64 –ธ.ค.64)ได้แก่1)เฝ้าระวังพื้นที่เศรษฐกิจเทศบาลนครหาดใหญ่และพื้นที่บริเวณใกล้เคียงอำเภอหาดใหญ่จังหวัดสงขลาและ2)เฝ้าระวังพื้นที่ชุมชนริมคลองธรรมชาติ
สำหรับสถานการณ์น้ำและแผน-ผลการเพาะปลูกกรมชลประทานมีแผนจัดสรรน้ำ220.16ล้านลบ.ม.ปัจจุบันจัดสรรไปแล้ว47.16ล้านลบ.ม. (21%)แผนการเพาะปลูกข้าว0.19ล้านไร่เพาะปลูกแล้ว0.082ล้านไร่(43%)ในส่วนของแหล่งน้ำของจังหวัดสงขลามีปริมาตรน้ำเก็บกักรวม87ล้านลบ.ม.ครอบคลุมพื้นที่ชลประทานทั้งหมด618,581ไร่ประกอบไปด้วย1)อ่างเก็บน้ำขนาดกลางจำนวน3แห่งมีปริมาตรน้ำเก็บกักรวม84ล้านลบ.ม.ปัจจุบันมีปริมาตรน้ำเก็บกัก35.6ล้านลบ.ม.และ2)อ่างเก็บน้ำขนาดเล็กจำนวน7แห่งมีปริมาตรน้ำเก็บกักรวม3ล้านลบ.ม.ปัจจุบันมีปริมาตรน้ำเก็บกัก1.55ล้านลบ.ม.
วันจันทร์ที่ 6 กันยายน 2564
รมว.วธ. บันทึกเทปวีดิทัศน์ผลการประกวดคลิปดนตรีพื้นบ้านและการแสดงพื้นบ้านฯ ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔ “รวมศิล
บันทึกเทปวีดิทัศน์ผลการประกวดคลิปดนตรีพื้นบ้านและการแสดงพื้นบ้านฯ ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔ “รวมศิลป์ แผ่นดินสยาม”
วันที่ ๖ กันยายน ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปวีดิทัศน์ผลการประกวดคลิปดนตรีพื้นบ้านและการแสดงพื้นบ้านฯ ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔ “รวมศิลป์ แผ่นดินสยาม” โดยมีนางสาวอัจฉราพร พงษ์ฉวี รองอธิบดีกรมส่งเสริมวัฒนธรรม และเจ้าหน้าที่ที่เกี่ยวข้องเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอาทิตย์ที่ 5 กันยายน 2564
ครม. อนุมัติ 2.9 พันล้าน พัฒนาและเสริมสร้างความเข้มแข็งเศรษฐกิจฐานราก 10 จว.
....
ที่ประชุม ครม. ไฟเขียวกรอบวงเงิน 2,909,015,572 บาท สำหรับโครงการพัฒนาและเสริมสร้างความเข้มแข็งของเศรษฐกิจฐานราก จำนวน 1,766 โครงการ ในพื้นที่ 10 จังหวัด ได้แก่ แพร่ พิษณุโลก ตาก สุโขทัย ร้อยเอ็ด สุรินทร์ อำนาจเจริญ พระนครศรีอยุธยา ปราจีนบุรี และสระแก้ว
.
ครอบคลุม 4 กลุ่มหลัก
1.กลุ่มพัฒนาสินค้า ท่องเที่ยวบริการ และ
2.กลุ่มยกระดับประสิทธิภาพและสร้างมูลค่าเพิ่มด้านการเกษตร
3.กลุ่มส่งเสริมและพัฒนาทักษะฝีมือแรงงาน
4.กลุ่มพัฒนาโครงสร้างพื้นฐานชุมชน
.
เพื่อยกระดับมาตรฐานและคุณภาพของสินค้า ทักษะความรู้ในการประกอบอาชีพ และพัฒนาโครงสร้างพื้นฐาน ฟื้นฟูเศรษฐกิจหมู่บ้านและชุมชน โดยคาดว่าจะเกิดการจ้างงาน 29,765 คน มีผู้ที่ได้รับประโยชน์กว่า 3,535,704 คน หรือราว 8,354 ครัวเรือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 16 ตุลาคม 2564
ศบค. ลดพื้นที่สีแดงเข้มเหลือ 23 จังหวัด พร้อมผ่อนคลายมาตรการเพิ่มเติม เริ่ม 16 ต.ค. 64
....
ที่ประชุม ศบค. เมื่อวันที่ 14 ต.ค. ที่ผ่านมา มีมติลดพื้นที่ควบคุมสูงสุดและเข้มงวด (สีแดงเข้ม) จาก 29 จังหวัด เหลือ 23 จังหวัด พร้อมผ่อนคลายมาตรการป้องกันและควบคุมโรคโควิด-19 เพิ่มเติม ในพื้นที่สีแดงเข้ม ตั้งแต่วันที่ 16 ต.ค. 64 เป็นต้นไป ดังนี้
.
✅ลดเวลาห้ามออกนอกเคหสถาน (เคอร์ฟิว) เป็น 23.00 – 03.00 น. (อย่างน้อย 15 วัน)
✅ห้ามจัดกิจกรรมรวมกลุ่มมากกว่า 50 คน
✅ศูนย์การค้า โรงภาพยนตร์ โรงละคร เปิดได้ถึง 22.00 น.
✅ร้านอาหารไม่มีแอร์นั่งได้ 75%/มีแอร์นั่งได้ 50% และเปิดได้ถึง 22.00 น. (งดจำหน่ายและดื่มสุราในร้าน)
✅ร้านสะดวกซื้อ/ ตลาดสด/ ตลาดนัด เปิดได้ถึง 22.00 น.
✅ร้านเสริมสวย สถานเสริมความงาม เปิดได้ถึง 22.00 น. (ยกเว้นบริการอบไอน้ำ)
✅สถานที่เล่นกีฬา เปิดได้ถึง 22.00 น. (ในร่มห้ามมีผู้ชม/ กลางแจ้งมีผู้ชมได้ไม่เกิน 25%)
✅สถานดูแลผู้สูงอายุเปิดดำเนินการแบบรับไป - กลับได้
.
23 จังหวัดในพื้นที่ควบคุมสูงสุดและเข้มงวด ประกอบด้วย กทม. กาญจนบุรี จันทบุรี ชลบุรี ฉะเชิงเทรา ตาก นครปฐม นครนายก นครศรีธรรมราช นราธิวาส นนทบุรี ปทุมธานี ปราจีนบุรี ปัตตานี อยุธยา ยะลา ระยอง ราชบุรี สงขลา สมุทรปราการ สมุทรสงคราม สมุทรสาคร สระบุรี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 19 สิงหาคม 2565
รมว.เฮ้ง ห่วงใย ส่ง 'ที่ปรึกษา' รุดเยี่ยมผู้ประกันตนบาดเจ็บจากเหตุรถยนต์เสียหลักพุ่งชนเสาไฟฟ้า
รมว.เฮ้ง ห่วงใย ส่ง 'ที่ปรึกษา' รุดเยี่ยมผู้ประกันตนบาดเจ็บจากเหตุรถยนต์เสียหลักพุ่งชนเสาไฟฟ้า
เมื่อวันที่19สิงหาคม2565เวลา10.00น.นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางรัศมีสุจโตประกันสังคมจังหวัดเพชรบุรีเยี่ยมผู้ประกันตนที่ได้รับบาดเจ็บจากเหตุการณ์รถยนต์ฟอร์จูนเนอร์เสียหลักชนกับเสาไฟฟ้าเป็นเหตุให้มีผู้ประสบอันตรายเสียชีวิต1รายบาดเจ็บ2ราย
นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเปิดเผยว่านายสุชาติชมกลิ่นรัฐมนตรีว่าการกระทรวงแรงงานได้มีความห่วงใยผู้ประกันตนที่ประสบเหตุการณ์ดังกล่าวจึงได้มอบหมายให้ตนลงพื้นที่มอบของเยี่ยมสร้างขวัญกำลังใจให้ผู้ประกันตนที่ได้รับบาดเจ็บจากเหตุการณ์อุบัติเหตุรถยนต์ฟอร์จูนเนอร์เสียหลักชนกับเสาไฟฟ้าเมื่อวันพฤหัสบดีที่18สิงหาคมที่ผ่านมาเป็นเหตุให้มีผู้ประสบอันตรายเสียชีวิต1รายบาดเจ็บ2รายเหตุเกิดบริเวณถนนเพชรเกษมล่องใต้ในพื้นที่อาเภอเขาย้อยจังหวัดเพชรบุรีจากการตรวจสอบพบผู้ว่าผู้ประสบอุบัติเหตุประกอบด้วยนายการัณย์ศุภกิจวิเลขการตำแหน่งผู้อำนวยการสถาบันส่งเสริมและพัฒนาปิดทองหลังพระสืบสานแนวพระราชดาริอดีตผู้ว่าราชการจังหวัดชุมพรเสียชีวิต(ไม่เป็นผู้ประกันตน)นายดำรงศักดิ์หลวงไกรพนักงานขับรถยนต์(เป็นผู้ประกันตน)ได้รับบาดเจ็บช่องท้องและบริเวณลำคอเข้ารักษาเบื้องต้นที่โรงพยาบาลเพชรรัชต์และนายจำเริญยุติธรรม(เป็นข้าราชการบำนาญ)ทำงานกับสถานประกอบการมูลนิธิปิดทองหลังพระสืบสานแนวพระราชดาริอยู่ในความรับผิดชอบของสำนักงานประกันสังคมกรุงเทพมหานครพื้นที่1และจากการประสานงานเบื้องต้นทราบว่าทั้งหมดกาลังเดินทางไปปฏิบัติหน้าที่ถือว่าได้รับบาดเจ็บเนื่องจากการทำงานกองทุนเงินทดแทนผู้บาดเจ็บชื่อนายดำรงศักดิ์หลวงไกรผู้ประกันตนมาตรา33โดยสำนักงานประกันสังคมจังหวัดเพชรบุรีประสานนายจ้างให้ยื่นแบบแจ้งการประสบอันตรายและหนังสือส่งตัวลูกจ้างเข้ารับการรักษาพยาบาลพร้อมชี้แจงสิทธิประโยชน์จากกองทุนเงินทดแทนประกอบด้วยค่ารักษาพยาบาลค่าทดแทนการขาดรายได้ประสานสานักงานประกันสังคมกรุงเทพมหานครพื้นที่1ทราบเพื่อดำเนินการส่วนที่เกี่ยวข้องเรียบร้อยแล้วทั้งนี้ได้ลงพื้นที่เยี่ยมผู้ประกันตนที่ได้รับบาดเจ็บณโรงพยาบาลเพชรรัตน์โดยมีนายแพทย์ทนงสุนทรปกรณ์กิจผู้อำนวยการโรงพยาบาลมหาชัยเพชรรรัชต์พร้อมบุคคลากรทางการแพทย์ให้การต้อนรับ
นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานกล่าวต่อไปว่าจากเหตุการณ์ดังกล่าวตนในนามกระทรวงแรงงานขอเป็นกำลังใจให้ผู้ประกันตนที่ได้รับบาดเจ็บดังกล่าวและขอแสดงความเสียใจต่อครอบครัวผู้เสียชีวิตพร้อมได้กำชับให้เจ้าหน้าที่สำนักงานประกันสังคมทั่วประเทศดูแลลูกจ้างผู้ประกันตนให้ได้รับสิทธิประโยชน์ครบถ้วนถูกต้องและเข้าถึงผู้ที่ได้รับความเดือดร้อนอย่างรวดเร็วทันท่วงที
+++++++++++++++++++
กองเผยแพร่และประชาสัมพันธ์
19สิงหาคม2565
วันพฤหัสบดีที่ 9 กันยายน 2564
รัฐบาลโชว์ผลงานแก้ปัญหาลักลอบนำเข้าบุหรี่หนีภาษีชายแดนใต้ บูรณาการเชิงรุก สรรพสามิต-ศุลกากร จับกุมไปแล้ว 6,899 คดี คิดเป็นมูลค่ากว่า 1.25 พันล้านบาท
รัฐบาลโชว์ผลงานแก้ปัญหาลักลอบนำเข้าบุหรี่หนีภาษีชายแดนใต้ บูรณาการเชิงรุก สรรพสามิต-ศุลกากร จับกุมไปแล้ว 6,899 คดี คิดเป็นมูลค่ากว่า 1.25 พันล้านบาท
วันนี้ (9 กันยายน 2564) นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผย รัฐบาลได้เร่งแก้ปัญหาการลักลอบนำเข้าบุหรี่โดยเฉพาะการลักลอบนำเข้าบุหรี่หนีภาษีผ่านพื้นที่ที่มีชายแดนติดต่อกับประเทศเพื่อนบ้านด้วยการบูรณการความร่วมมือระหว่างหน่วยงานที่รับผิดชอบ อาทิ กรมศุลกากร และ กรมสรรพสามิต ซึ่งพบว่าในปีงบประมาณ 2564 (เดือนตุลาคม พ.ศ. 2563 – สิงหาคม พ.ศ. 2564) มีการจับกุมผู้กระทำผิดเกี่ยวกับสินค้าบุหรี่ผิดกฎหมายได้ทั้งสิ้นรวม จำนวน 6,899 คดี คิดเป็นมูลค่ากว่า 1.25 พันล้านบาท โดยกรมสรรพสามิตจับกุมแล้ว จำนวน 6,252 คดี ของกลางจำนวน 1,404,782 ซอง เปรียบเทียบปรับและประมาณการค่าปรับเป็นเงินรวม 1,248,452,588.22 บาท กรมศุลกากร จับกุมแล้ว 647 คดี คิดเป็นมูลค่า 103 ล้านบาท
ซึ่งที่ผ่านมา กรมสรรพสามิตและกรมศุลกากร ได้ดำเนินการแก้ปัญหาเชิงรุกเพื่อป้องกันและปราบปรามบุหรี่หนีภาษี โดยกรมสรรพสามิต ได้มีการจัดทำแผนประจำปีอย่างต่อเนื่องภายใต้โครงการป้องกันและปราบปราบบุหรี่เถื่อน การจัดตั้งศูนย์ปราบปรามสินค้าออนไลน์เพื่อเฝ้าระวังและติดตามจับกุมผู้กระทำผิดและผู้ต้องสงสัยทางอินเตอร์เน็ตและสื่อสังคมออนไลน์ ด้านกรมศุลกากรได้มีการดำเนินการสืบสวนหาข่าวเกี่ยวกับแหล่งที่มา วิธีการลักลอบ เส้นทาง สถานที่เก็บรวบรวมรวมถึงดำเนินการตรวจค้นและจับกุม การลาดตระเวนด้วยรถยนต์และเรือตรวจการณ์ ตามแนวชายแดนและลำน้ำที่เป็นพรมแดนธรรมชาติ การตรวจสอบยานพาหนะทุกชนิด ในขณะหรือหลังผ่านพิธีการศุลกากร ที่มีเหตุอันควรสงสัยว่าจะมีการนำบุหรี่ การจัดชุดเคลื่อนที่เร็วเพื่อสนับสนุนการปฏิบัติงานของชุดปฏิบัติการประจำในแต่ละพื้นที่ การประชาสัมพันธ์ให้ประชาชนในพื้นที่ได้รับทราบถึงการกระทำที่เป็นความผิดตาม พรบ.ศุลกากร พ.ศ.2560 นอกจากนั้น ทั้งกรมสรรพาสามิตและกรมศุลกากรยังบูรณาการการทำงานร่วมกับหน่วยงานที่เกี่ยวข้องเพื่อประสานข้อมูล งานการข่าว และการปฏิบัติงานระหว่างหน่วยงาน อาทิ ตำรวจ ทหาร เพื่อสกัดกั้นการลักลอบบุหรี่หนีภาษีอีกด้วย
รองโฆษกรัฐบาลกล่าวต่อว่า รัฐบาลเอาจริงเอาจังกับการจับกุมผู้กระทำความผิด เพื่อคุ้มครองผลประโยชน์เงินภาษีของรัฐ สร้างความเป็นธรรมให้กับผู้ประกอบการที่ดำเนินธุรกิจโดยสุจริต ที่สำคัญคือคำนึงถึงสุขภาพของประชาชน กำชับให้หน่วยงานที่เกี่ยวข้องดูแลเรื่องนี้อย่างจริงจัง และขอความร่วมมือประชาชน หากพบเบาะแสหรือข้อมูลที่เป็นประโยชน์เกี่ยวกับการลักลอบนำเข้าบุหรี่หนีภาษี แจ้งเจ้าหน้าที่เพื่อให้ได้เร่งปราบปรามแก้ไขปัญหาและขยายผลเพิ่มเติมต่อไป
.......................................
วันศุกร์ที่ 6 สิงหาคม 2564
"อุ่นใจ" คุ้มครอง จนท.ด่านหน้า 2 แสนกรมธรรม์
....
สธ. เผย ทำประกันภัย รวม 250,120 กรมธรรม์ เพื่อคุ้มครอง บุคลากรทางการแพทย์และเจ้าหน้าที่ของรัฐ ที่ปฏิบัติงานใกล้ชิดผู้ป่วยโควิด-19 แบ่งเป็น บุคลากรในสังกัด สธ. 223,872 กรมธรรม์ นอกสังกัด สธ. เช่น กทม. รร.แพทย์ กรมแพทย์ทหาร อีก 26,248 กรมธรรม์ เพื่อให้การดูแลอย่างเต็มที่หากเกิดการติดเชื้อโควิด-19
.
ตัวอย่างของกรมธรรม์
1. คุ้มครองการเสียชีวิตจากโรคโควิด 1 ล้านบาทต่อราย ระยะเวลาคุ้มครอง 2 เดือนนับแต่วันแจ้งรายชื่อ
2. คุ้มครองภาวะโคม่าจากโรคโควิด 1 ล้านบาทต่อราย ระยะเวลาคุ้มครอง 6 เดือนนับแต่วันแจ้งรายชื่อ
3. คุ้มครองการเจ็บป่วยโรคโควิด 1 หมื่นบาทต่อราย และคุ้มครองอุบัติเหตุ 1 หมื่นบาทต่อราย ระยะเวลาคุ้มครอง 6 เดือนนับแต่วันแจ้งรายชื่อ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 22 พฤศจิกายน 2564
ปลัดกระทรวงเกษตรฯ สั่งข้าราชการลงพื้นที่ทำงานเชิงรุก รับฟังปัญหาข้อร้องเรียน และความเดือดร้อนพี่น้องเกษตรกรในพื้นที่
ปลัดกระทรวงเกษตรฯ สั่งข้าราชการลงพื้นที่ทำงานเชิงรุก รับฟังปัญหาข้อร้องเรียน และความเดือดร้อนพี่น้องเกษตรกรในพื้นที่ จ.นครราชสีมา และ จ.ขอนแก่น
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่าได้ มอบหมายให้ นายสุธัญญ์ ฤทธิขาบ ผู้อำนวยการสำนักบริหารกองทุนเพื่อช่วยเหลือเกษตรกรและรับเรื่องร้องเรียน(สกร.) และคณะลงพื้นที่เชิงรุก เพื่อรับทราบปัญหาของกลุ่มมวลชนและเกษตรกรที่เรียกร้องให้แก้ปัญหาความเดือดร้อน และขอให้ความช่วยเหลือด้านหนี้สิน ที่ดินทำกิน และการส่งเสริมอาชีพในพื้นที่ จ.นครราชสีมา และ จ.ขอนแก่น
โดยเมื่อวันที่ 21 พฤศจิกายน 2564 ที่ผ่านมา คณะของสำนักบริหารหองทุนฯ ได้เดินทางไปยังเครือข่ายประชาชน 4 ภาค (สอส.) อ.สูงเนิน จ. นครราชสีมา มีนายประพาส โงกสูงเนิน ประธานกลุ่มเครือข่ายประชาชน 4 ภาค (สอส.) และคณะกรรรมการกลุ่มให้การต้อนรับ พบว่าทางกลุ่มต้องการให้เร่งรัดการแต่งตั้งประธานอนุกรรมการคณะกรรมการ สอส. ด้านที่ดินและป่าไม้ และด้านการส่งเสริมอาชีพ ปัญหาที่พบของเครือข่าย คือขาดระบบการกระจายน้ำจากบ่อบาดาลที่ขุดเจาะเพื่อส่งไปยังแปลงเกษตร ปัญหาเรื่องปุ๋ยที่อยู่ระหว่างการเสนอโครงการ รวมทั้งได้ตรวจเยี่ยม แปลงเกษตรด้านต่างๆ ของชุมชนเครือข่าย ส.อ.ส.
จากนั้นคณะได้เดินทางไปยัง ที่ทำการกลุ่มเครือเกษตรกรพัฒนาชาติไทยรักสันติ อ.พล จ. ขอนแก่นโดย มีนายสุพล หมื่นศรีพรหมประธานเครือข่าย และ สมาชิกจำนวน 50 คน ให้การต้อนรับ ได้รับฟังข้อมูลเกี่ยวกับการให้ความช่วยเหลือด้านหนี้สินและที่ดิน ของกองทุนหมุนเวียนเพื่อการกู้ยืมแก่เกษตรกรและผู้ยากจน การส่งเสริมฟื้นฟูอาชีพของ กองทุนสงเคราะห์เกษตรกร รวมถึงได้รับทราบปัญหาของพี่น้องเกษตรกรสมาชิกวิสาหกิจชุมชนผู้เลี้ยงโค อาทิ เรื่องที่ดินทำกิน เรื่องการชำระหนี้กองทุนฯ ซึ่งได้มอบหมายให้หน่วยงานที่เกี่ยวข้อง หาแนวทางการให้ความช่วยเหลือเกษตรกรอย่างเร่งด่วนต่อไป
วันเสาร์ที่ 11 กันยายน 2564
ธอส. ไม่กำหนดเกณฑ์รายได้ผู้กู้ บ้านล้านหลัง ระยะที่ 2 ดอกเบี้ย 1.99% คงที่ 4 ปี
....
ครม. เห็นชอบทบทวนมติโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง) โดยปรับชื่อเป็น โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 2) พร้อมปรับเพิ่มกรอบวงเงิน 20,000 ล้านบาท รวมวงเงินโครงการทั้งสิ้น 70,000 ล้านบาท และปรับหลักเกณฑ์เงื่อนไข ให้ผู้มีรายได้น้อย - ปานกลาง มีโอกาสซื้อที่อยู่อาศัยเป็นของตนเองได้มากขึ้น
.
หลักเกณฑ์ใหม่ คือ ธอส. ไม่กำหนดเกณฑ์รายได้ผู้กู้ แต่เงินงวดผ่อนชำระรายเดือนต้องไม่เกิน 1 ใน 2 ของรายได้สุทธิต่อเดือน อัตราดอกเบี้ยคงที่ 1.99% ต่อปี เป็นระยะเวลา 4 ปี พร้อมขยายระยะเวลาโครงการ ถึง 31 ธ.ค. 66 หรือจนกว่าวงเงินจะเต็ม
.
สอบถามเพิ่มเติมได้ที่ ธอส. ทุกสาขาทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 5 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 3 จังหวัด ประจำวันที่ 5 ธันวาคม 2564 เวลา 17.00 น. สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 5 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 5 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด ได้แก่ สุราษฎร์ธานี นครศรีธรรมราช และชุมพร สามารถสัญจรผ่านได้ 1 สายทาง ได้แก่ สายทาง นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 2 สายทาง แบ่งเป็น น้ำท่วมสูง 1 สายทาง (1 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 60 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อำเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+400 - 5+450)
ทั้งนี้ ทช. ได้จัดเจ้าหน้าที่ติดตามสถานการณ์อย่างใกล้ชิด พร้อมทั้งติดตั้งป้ายเตือน ป้ายแนะนำเส้นทางเลี่ยงให้ประชาชนได้รับทราบเป็นที่เรียบร้อยแล้ว และเร่งดำเนินการติดตั้งสะพานเบลีย์ในสายทางที่ได้รับผลกระทบ เพื่อให้ประชาชนกลับมาสัญจรได้อย่างปลอดภัยโดยเร็วที่สุดปกติตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง ประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
วันอาทิตย์ที่ 3 ตุลาคม 2564
ประกาศ ขสมก. ประจำวันที่ 2 ตุลาคม 2564​ พบพนักงานติดเชื้อไวรัส COVID-19 จำนวน​ 5 ราย​
ประกาศ ขสมก. ประจำวันที่ 2 ตุลาคม 2564​ พบพนักงานติดเชื้อไวรัส COVID-19 จำนวน​ 5 ราย​
1)​ พนักงานขับรถโดยสารปรับอากาศ สาย 134 เพศชายอายุ 50 ปี
2) พนักงานเก็บค่าโดยสารรถปรับอากาศ สาย 134 เพศหญิง อายุ 31 ปี
3) พนักงานเก็บค่าโดยสารรถปรับอากาศ สาย A2 เพศหญิง อายุ 51 ปี
4) พนักงานขับรถโดยสารธรรมดา สาย 156 เพศชาย อายุ 30 ปี
5) พนักงานขับรถโดยสารธรรมดา สาย 7ก เพศชาย อายุ 41 ปี
วันอังคารที่ 6 กรกฎาคม 2564
นายก ห่วงเหตุไฟไหม้โรงงานผลิตโฟมย่านกิ่งแก้ว สั่งการรมว.เฮ้ง รุดเยี่ยมศูนย์อำนวยการฯ และให้กำลังใจผู้บาดเจ็บจากแรงระเบิดที่ รพ.บางพลี และ รพ.สมุทรปราการ
รัฐมนตรีว่าการกระทรวงแรงงาน ลงพื้นที่เยี่ยมศูนย์อำนวยการป้องกันและบรรเทาสาธารณภัยเหตุเพลิงไหม้ รวมทั้งเยี่ยมให้กำลังใจคนงานและประชาชนที่ได้รับบาดเจ็บจากแรงระเบิดทุกคน ที่โรงพยาบาลบางพลี และโรงพยาบาลสมุทรปราการ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ห่วงใยลูกจ้างและพี่น้องประชาชนทุกคนที่ได้รับบาดเจ็บกรณีเกิดเหตุเพลิงไหม้โรงงาน บริษัท หมิงตี้เคมีคอล จำกัด ประกอบกิจการเกี่ยวกับเม็ดโฟมและพลาสติกขนาดใหญ่ ตั้งอยู่ที่ ซอยกิ่งแก้ว 21 ตำบลบางพลีใหญ่ อำเภอบางพลี จังหวัดสมุทรปราการ จึงได้มอบหมายให้ผมลงพื้นที่แทนท่าน มาเยี่ยมศูนย์อำนวยการป้องกันและบรรเทาสาธารณภัยเหตุเพลิงไหม้ รวมทั้งเยี่ยมให้กำลังใจคนงานและประชาชนที่ได้รับบาดเจ็บจากแรงระเบิดทุกคน ที่โรงพยาบาลบางพลี และโรงพยาบาลสมุทรปราการ โดยมีนายสุทธิ สุโกศล ปลัดกระทรวงแรงงาน นายแพทย์พิเชษฐ พัวพันกิจเจริญ ผู้อำนวยการโรงพยาบาลบางพลี นายทศพล กฤตวงศ์วิมาน เลขาธิการสำนักงานประกันสังคมพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติยังกล่าวถึงการให้ความช่วยเหลือของหน่วยงานในสังกัดกระทรวงแรงงานว่า เบื้องต้นสำนักงานประกันสังคมจะได้ตรวจสอบสถานะความเป็นผู้ประกันตนที่ได้รับบาดเจ็บให้ได้เข้ารับการรักษาพยาบาลตามสิทธิประโยชน์ในเรื่องของการรักษาพยาบาล และสิทธิอื่นๆ ที่พึงได้ และให้กรมการจัดหางานเตรียมหาตำแหน่งงานรองรับกรณีนายจ้างไม่สามารถจ้างลูกจ้างทำงานต่อไปได้ กรมสวัสดิการและคุ้มครองแรงงาน ได้มอบให้ศูนย์ความปลอดภัยในการทำงานเขต 10 และสำนักงานสวัสดิการและคุ้มครองแรงงานงาน จ.สมุทรปราการ เข้าร่วมตรวจสอบสถานที่เกิดเหตุ หน่วยงานในสังกัดกระทรวงแรงงานจังหวัดสมุทรปราการ จะได้ประสานความช่วยเหลือเพื่อจ่ายสิทธิประโยชน์แก่ผู้ประกันตนที่ได้รับบาดเจ็บทุกคนต่อไป
วันพฤหัสบดีที่ 15 กรกฎาคม 2564
ปลัด วธ. เป็นประธานพิธีเปิดการประชุมเชิงปฏิบัติการ การจัดทำโครงการสำคัญประจำปีงบประมาณ พ.ศ. ๒๕๖๖ เพื่อขับเคลื่อนการบรรลุเป้าหมายยุทธศาสตร์ชาติของกระทรวงวัฒนธรรม
พิธีเปิดการประชุมเชิงปฏิบัติการ การจัดทำโครงการสำคัญประจำปีงบประมาณ พ.ศ. ๒๕๖๖ เพื่อขับเคลื่อนการบรรลุเป้าหมายยุทธศาสตร์ชาติของกระทรวงวัฒนธรรม ผ่านระบบแอปพลิเคชัน (Zoom)
วันที่ ๑๕ กรกฎาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรมเป็นประธานพิธีเปิดการประชุมเชิงปฏิบัติการ การจัดทำโครงการสำคัญประจำปีงบประมาณ พ.ศ. ๒๕๖๖ เพื่อขับเคลื่อนการบรรลุเป้าหมายยุทธศาสตร์ชาติของกระทรวงวัฒนธรรม ผ่านระบบแอปพลิเคชัน (Zoom) โดยมี นายประสพ เรียงเงิน รองปลัดกระทรวงวัฒนธรรม นางพนารัตน์ คนขยัน ผู้อำนวยการกองยุทธศาสตร์และแผนงาน นางพัชรนันท์ แก้วจินดา ผู้อำนวยการกลุ่ม ป.ย.ป. ในกระทรวงวัฒนธรรม และสำนักงานวัฒนธรรมจังหวัดทั่วประเทศเข้าร่วมการประชุม ณ ห้องประชุมชั้น ๖ อาคารวัฒนธรรมวิศิษฏ์ กระทรวงวัฒนธรรม